**CONTRACT - CADRU**

**DE PRESTĂRI SERVICII**

**de audit financiar** **în cadrul proiectului proiectului ”Creșterea Eficienței Energetice a Sediului Muzeului Județean Ialomița” Cod SMIS: 140247**

**Nr.\_\_\_\_\_/2022 - din \_\_\_\_\_\_\_\_\_\_\_\_.2022**

**1. Preambul :**

Prezentul contract de achiziție publică s-a încheiat în temeiulLegii nr. 98/2016 privind achizițiile publice și a H.G. nr. 395/2016 pentru aprobarea Normelor metodolgice de aplicare a prevederilor referitoare la atribuirea contractului de achiziţie publică/acordului-cadru din Legea nr.98/2016 privind achizițiile publice

**Între:**

**JUDEŢUL IALOMIŢA**, persoană juridică de drept public cu sediul în Municipiul Slobozia, Piaţa Revoluţiei, nr.1, jud. Ialomiţa, telefon nr. +40 243.230.200; +40 243.230.201, fax nr. +40 243.230.250; +40 243.232.100; cod fiscal 4231776, Coduri IBAN RO74TREZ24A670303580101X, RO90TREZ24A670303580101X, RO09TREZ24A670303580101X, deschise  la Trezoreria Municipiului Slobozia , cod poştal 920032, e-mail: [cji@cicnet.ro](mailto:cji@cicnet.ro), reprezentat prin domnul **MARIAN PAVEL , Preşedinte al Consiliului Judeţean Ialomiţa**, în calitate de **ACHIZITOR** pe de o parte,

**şi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**cu sediul în \_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_, nr. \_\_\_, bl.\_\_\_\_, ap.\_\_\_, cod poștal \_\_\_\_\_\_, Județ/Sector\_\_\_\_\_\_\_, telefon: \_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_, înregistrată la Registrul Comerțului sub nr. \_\_\_\_\_\_\_\_\_\_\_, CUI\_\_\_\_\_\_\_\_\_\_\_, cont nr.\_\_\_\_\_\_\_\_\_\_\_\_, deschis la\_\_\_\_\_\_\_\_\_\_\_\_\_**,** reprezentată prin domnul **\_\_\_\_\_\_\_\_\_\_\_\_\_\_,** administrator/director general/împuternicit**,** în calitate de **PRESTATOR.**

2. **Definiţii**

2.1. - În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului** - preţul plătibil prestatorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - (art.1351 Cod Civil, alin.2) Forţa majoră este orice eveniment extern, imprevizibil, absolut invincibil şi inevitabil;
6. **termeni de referință**-specificațiile prin care se descriu cordonatele contractului de servicii;
7. **informații și documente de bază**-acele informații și documente stabilite de prestator, absolute necesare în îndeplinirea integral, corespunzătoare și la timp a tuturor obligațiilor asumate prin contract.Exemplu de documente de bază:act înființare, certificate înregistrare, avize, acorduri, autorizații, raportări contabile, oferte furnizori, contracte de aprovizionare și desfacere, studii suport, extrase de cont, facturi, contracte de achiziții, procese verbale;
8. **operator de program**-Ministerul Dezvoltării Regionale și Administrației Publice-Autoritatea de Management POR;
9. **contract de finanțare**-contractul încheiat între Ministerul Dezvoltării Regionale Administrației Publice-Autoritatea de Management POR, ADR Sud Muntenia și Unitatea Administrativ Teritorială –Județul Ialomița;
10. **formular de ofertă** - actul juridic prin care operatorul economic îsi manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară si propunerea tehnică;
11. **caiet de sarcini** – document ce conţine în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante.Specificaţiile tehnice definesc, după caz si fără a se limita la cele ce urmează, caracteristici referitoare la nivelul calitativ, tehnic si de performanţă, cerinţe privind impactul asupra mediului înconjurator, siguranţa în exploatare, dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare a produsului, tehnologii si metode de producţie, precum si sisteme de asigurare a calităţii si condiţii pentru certificarea conformităţii cu standarde relevante sau altele asemenea;
12. **act adiţional -** document ce modifică termenii şi condiţiile contractului de presări servicii;
13. **propunerea tehnică** – parte a ofertei elaborată pe baza cerinţelor din caietul de sarcini;
14. **propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare și comerciale corespunzătoare satisfacerii cerinţelor solicitate prin documentaţia de atribuire;
15. **durata contractului** – limitele de timp în care contractul produce efecte juridice (de la data încheierii până la recepţia finală);
16. **data încheierii contractului**-data ultimei semnături menționată în contract;
17. **obiectul contractului** - executarea și finalizarea serviciilor definite în caietul de sarcini;
18. **zi** - zi calendaristică; lună-lună calendaristică, an - 365 de zile;
19. **Proiect** – proiectul **”Creșterea Eficienței Energetice a Sediului Muzeului Județean Ialomița” Cod SMIS: 140247;**
20. **Contractul de finanţare nerambursabilă** - nr. 7712/28.04.2022, inclusiv documentele suport ale acestuia.

3. **Interpretare**

3.1.-În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2.-Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

**4. Obiectul contractului**

**4.1**-Prestatorul se obligă să presteze în perioada convenită și în conformitate cu obligațiile asumate prin prezentul contract **Servicii de audit financiar** în cadrul proiectului proiectului **„ Creșterea Eficienței Energetice a Sediului Muzeului Județean Ialomița” Cod SMIS: 140247**, finanțat prin Programului Operațional Regional (POR) 2014 - 2020, Axa prioritară 3 - Sprijinirea tranziției către o economie cu emisii scăzute de carbon, Prioritatea de investiții 3.1 B - „Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor”, Apel de proiecte cu titlul POR/2020/3/3.1/B/2/NE, SE, SM.

**4.2.** Serviciile prestate vor fi în conformitate cu prevederile Contractului de Finanțare **nr.** 7712/28.04.2022, precum și cu Standardele Internaționale de Audit Financiar adoptate integral de Camera Auditorilor Financiari din România.

**4.3.-** Prestatorul serviciilor de audit financiar va obține, pe baza verificărilor, dovezi suficiente în vederea exprimării unei opinii asupra realității, legalității și conformității tuturor cheltuielilor efectuate de Achizitor în implementarea proiectului. Rapoartele de audit financiar vor confirma faptul că au fost verificate cheltuielile cuprinse în cererile de rambursare/plată și vor menționa dacă acestea:

* Sunt prevăzute în Contractul de Finanțare nr.7712/28.04.2022.
* Sunt în conformitate cu principiile unui management financiar sănătos, respectiv utilizarea eficientă a fondurilor, un raport optim cost/beneficiu (rezonabilitatea prețurilor conform OUG 66/2011, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificărie și completările ulterioare).
* Sunt efectuate și plătite de Achizitor.
* Sunt înregistrate în contabilitatea Achizitorului având la bază documente justificative care să fie identificabile și verificabile și să fie dovedite prin documente originale. Documentele originale trebuie să aibă înscris codul SMIS al proiectului 140247 și mențiunea „proiect finanțat din POR”. Achizitorul va aplica mențiunea „conform cu originalul” pe copiile documentelor suport/justificative ce însoțesc fiecare cerere de rambursare și fiecare cerere de plată.
* Pentru operațiunile specifice proiectului se utilizează conturi analitice distincte în contabilitatea achizitorului. La constituirea conturilor analitice se va utiliza pe lângă simbolurile obligatorii conform normelor privind organizarea contabilității și codul SMIS al proiectului - 140247.
* Cheltuielile decontate în cadrul proiectului, sunt în conformitate cu propunerea tehnică și propunerea financiară.

5. **Preţul contractului**

5.1-Preţul convenit pentru îndeplinirea contractului, plătibil prestatorului de către achizitor, conform formularului de ofertă este de **\_\_\_\_\_\_** lei, la care se adaugă T.V.A. în sumă de \_\_\_\_\_\_ lei calculată în condiţiile legii, prețul total fiind de \_\_\_\_\_\_\_ lei.

**5.2** Valoarea contractului fără TVA, prevăzută la art. 5.1. va sta la baza calculului penalităților de întârziere, respectiv a daunelor interese, prevăzute la art.12.1, 12.2 respectiv 12.3, 12.6 din prezentul contract.

**5.3** Factura trebuie însoțită de raportul de audit financiar și de procesul-verbal de recepție a serviciilor prestate, fără obiecțiuni.

**6. Durata contractului**

### 6.1- Contractul intră în vigoare la data semnării de ambele părţi, până la data finalizării execuției proiectului, respectiv 31.12.2023, și primirea raportului final de audit financiar.

### **6.2**-În cazul în care perioada de implementare a proiectului se va prelungi, contractul se va prelungi pentru aceeași perioadă, prin încheierea unui act aditional, fără alte costuri suplimentare.

**6.3-**Prezentul contract încetează să producă efecte la data primirii de către Achizitorul finanțării nerambursabile a notificării cu privire la rambursarea sumelor cuprinse în Cererea de rambursare finală, respectiv la data executării tuturor obligaţiilor asumate prin prezentul contract.

**7. Executarea contractului**

**7.1.-**Prestarea serviciilor începe după emiterea ordinului de începere a contractului şi constituirea garanţiei de bună execuţie. Ordinul de începere a serviciilor de audit financiar nu poate fi emis decât după constituirea garanției de bună execuție.

**8. Documentele contractului**

**8.1.-**Documentele contractului sunt:

a) caietul de sarcini;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c) garanţia de bună execuţie;

d) grafic de prestare a serviciilor;

e) grafic de plăţi;

f) Contractul de finanțare nr. 7712/28.04.2022, inclusiv anexele aferente;

g) Ghidul Solicitantului pentru Programul Operațional Regional 2014- 2020, Axa prioritară 3 - Sprijinirea tranziției către o economie cu emisii scăzute de carbon, Prioritatea de investiții 3.1 B - „Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor”, Apel de proiecte cu titlul POR/2020/3/3.1/B/2/NE, SE, SM.

**9.** **Obligaţiile achizitorului**

9.1.-Achizitorul se obligă să plătească preţul către Prestator pe baza facturii și a procesului verbal de recepţie, fără obiecțiuni.

**9.2.**-Achizitorul transmite Prestatorului ordinul de începere a executării prezentului contract/a serviciilor astfel cum sunt prevăzute în caietul de sarcini şi propunerea tehnică, după data prezentării dovezii constituirii garanţiei de bună execuţie.

**9.3.**-Achizitorul monitorizează desfăşurarea activităţilor prevăzute în propunerea tehnică şi caietul de sarcini.

**9.4.**-Achizitorul pune la dispoziţia Prestatorului orice informaţii pe care acesta le-a menţionat în caietul de sarcini și/sau sunt menționate în propunerea tehnică şi pe care le consideră necesare îndeplinirii prezentului contract.

**9.5.**-Achizitorul va pune la dispoziţia Prestatorului cu promptitudine orice informaţii şi/sau documente pe care le deţine şi care pot fi relevante pentru realizarea prezentului contract. Aceste documente vor fi returnate Achizitorului la sfârşitul perioadei de prestare a serviciilor.

9.6.-Achizitorul se obligă să recepţioneze, potrivit clauzei 14, serviciile prestate în termenul convenit.

**10. Obligaţiile prestatorului**

**10.1.1*.****-*Prestatorul se obligă să presteze serviciile conform caietului de sarcini, la standardele şi performanţele prezentate în propunerea tehnică și propunerea financiară ce fac parte din prezentul contract, precum și a celor cuprinse în contractului de finanțare nr. 7712/28.04.2022.

**10.1.2.**-Prestatorul se obligă să despăgubească achizitorul împotriva oricăror:

   i) reclamaţii şi acţiuni în justiţie, ce rezultă din încălcarea de către prestator a unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

   ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10.1.3.** Prestatorul va întocmi rapoarte de audit, conform cerințelor din contractul de finanțare nr.7712/28.04.2022**.** În cazul în care se modifică graficul cererilor de rambursare/plată, valoarea contractului rămâne neschimbată. Aceste rapoarte vor conține o parte narativă și o parte cu date financiare.

**10.1.4.**.-Rapoartele vor fi predate Achizitorului pe suport de hârtie, 2 exemplare originale precum și pe suport electronic.

**10.1.5.-**Raportul final de audit financiar va fi înaintat către Achizitor nu mai târziu de 10 de zile lucrătoare de la sfârșitul perioadei de implementare a Contractului de finanțare nr. 7712/28.04.2022.

**10.1.6.-**Prestatorul serviciilor de audit financiar va obține, pe baza verificărilor, dovezi suficiente în vederea exprimării unei opinii asupra realității, legalității și conformității tuturor cheltuielilor efectuate de Achizitor în implementarea proiectului. În acest scop, Prestatorul de servicii de audit va menționa în cuprinsul Raportului audit financiar, constatările la care s-a ajuns.

**10.1.7.-**Prestatorul va îndeplini cel puțin următoarele activități reprezentând principalele etape ale activității de audit**:**

a)Discuții preliminare cu echipa de proiect și, în mod deosebit, cu cei implicați în menținerea evidențelor contabile și întocmirea situaților financiare;

b)Cunoașterea și evaluarea procedurilor contabile și a celor de raportare utilizate de către Autoritatea Contractantă în derularea Contractului de Finanțare;

c)Verificarea conformității cu procedurile și cerințele Finanțatorului - ADR SUD MUNTENIA pentru MDLPA;

d)Verificarea în detaliu a sumelor reprezentând cheltuieli prin raportare la Contractul de finanțare, cu scopul de a obține probe de audit suficiente și corespunzătoare pentru a permite emiterea opiniei de audit asupra situațiilor financiare întocmite în conformitate cu cerințele Finanțatorului:

* verificarea exactității și realității sumelor incluse în situațiile financiare ale contractelor;
* existența documentelor suport ce însoțesc Rapoartele de audit financiar;
* în timpul revizuirii documentelor suport, o atenție specială va fi acordată următoarelor activități:utilizarea fondurilor primite în conformitate cu clauzele Contractului de finanțare, realizarea achizițiilor de lucrări/servicii în concordanță cu procedurile legale de achiziții și cu Contractul de finanțare al proiectului, existența unei legături clare între documentele suport ale operațiunilor și Rapoartele de audit financiar, existența documentelor justificative asupra încasărilor și plăților în concordanță cu clauzele Contractului de finanțare.

**10.1.8.-**Prestatorul serviciilor de audit financiar elaborează metodele proprii de lucru și desfășoară activitățile asumate prin contract privind verificarea activităților, înregistrărilor și conturilor proiectului, în conformitate cu obiectivul și scopul acestui contract și cu procedurile specifice conforme cu legislația în vigoare.

**10.1.9.-**Prestatorul serviciilor de audit trebuie să obțină o înțelegere suficientă a termenilor și condițiilor contractului de finanțare și a anexelor lui, cât și a altor informații relevante. Pentru aceasta prestatorului serviciilor de audit se obligă să consulte minim următoarele documente:

- Ghidul Solicitantului pentru Programul Operațional Regional 2014 - 2020, Axa prioritară 3 - Sprijinirea tranziției către o economie cu emisii scăzute de carbon, Prioritatea de investiții 3.1 B - „Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor”, Apel de proiecte cu titlul *POR/2020/3/3.1/B/2/NE, SE, SM*.

- Contractul de Finanțare nr.7712/28.04.2022, inlcusiv documentele suport ale acestuia;

-Hotărârea nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare:

- OUG 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;

- OUG 75/1999 privind activitatea de audit financiar cu modificările și completările ulterioare, actualizată;

- Hotârarea nr. 114/2016 privind adoptarea Codului etic al profesioniștilor contabili;

- Alte documente emise de autoritățile competente cu privire la finanțarea/implementarea proiectelor finanțate prin Programul Operațional Regional;

**10.1.10.-** Prestatorul serviciilor de audit financiar va menționa în rapoarte că acestea a fost întocmite cu respectarea termenilor de referință și în conformitate cu Standardele Internaționale ale Serviciilor Conexe ISRS 4400.

**10.1.11.-**Prestatorul serviciilor de audit verifică dacă Cererile de rambursare/Cererile de plată a cheltuielor sunt conforme cu condițiile contractului de finanțare al proiectului.

**10.1.12.-**Prestatorul serviciilor de audit verifică dacă evidențele contabile ale Achizitorului sunt în conformitate cu regulile pentru păstrarea înregistrărilor și cu regulile contabile din contractul de finanțare.

**10.1.13**.-Prestatorul serviciilor de audit verifică dacă informațiile din Cererile de rambursare/Cererile de plată a cheltuielilor se reconciliază cu sistemul de contabilitate și înregistrările Achizitorului (ex: balanța de verificare, înregistrări din conturile analitice și sintetice).

**10.1.14.-**Prestatorul serviciilor de audit va verifica toate categoriile și tipurile de cheltuieli prezentate în Cererile de rambursrae/Cererilor de plată a cheltuielilor intermediare.

**10.1.15.-**Prestatorul serviciilor de audit realizează o revizuire analitică a rubricilor cheltuielilor din Cererile de rambursare/Cererilor de plată a cheltuielilor și verifică:

- dacă categoriile de cheltuieli din Cererea de rambursare/Cererilor de plată corespund cu categoriile de cheltuieli din bugetul proiectului prevăzut în contractul de finanțare;

- dacă cheltuielile efectuate au fost prevăzute în bugetul proiectului;

- dacă cheltuielile au fost efectuate în conformitate cu prevederile Contractului de finanțare;

- dacă cheltuilile sunt conforme cu legislația națională și europeană;

- dacă suma totală solicitată la plată de către Achizitor nu depășește finanțarea nerambursabilă prevăzută în Contractul de Finanțare;

- dacă au fost efectuate modificări ale Bugetului proiectului prin transferuri între liniile din cadrul aceluiași capitol bugetar de cheltuieli eligibile, și dacă acestea au afectat scopul principal al proiectului/au modificat valoarea totală eligibilă a Proiectului;

- Achizitorul a efectuat modificări asupra liniilor bugetare care au limite maxime impuse de prevederile regulamentelor europene sau naționale sau de regulile de eligibilitate stabilite.

**10.1.16-**Prestatorul serviciilor de audit verifică cheltuielile și prezintă toate excepțiile care rezultă din această verificare. Excepțiile verificării sunt toate abaterile de la reglementările din contractele de finanțare și conforme legislației în vigoare, descoperite pe parcursul realizării acțiunii de audit. În toate cazurile, Prestatorul evaluează impactul financiar estimat al excepțiilor în termeni de cheltuieli neeligibile.

**10.1.17.-**Prestatorul prezintă toate excepțiile găsite, inclusiv pe acelea cărora nu le poate măsura impactul financiar. Prestatorul va verifica toate categoriile și tipurile de tranzacții care generează cheltuieli declarate în Cererea de rambursare/Cererea de plată.

**10.1.18**.-În ceea ce privește cheltuielile neeligibile, Prestatorul va ține cont de prevederile Hotărârii nr. 399/2015 privind regulile de eligibilitate efectuate în cadrul operațiunilor finanțate prin Fondul European de Dezvoltare Regională, Fondul Social European și Fondul de Coeziune 2014-2020, de instrucțiunile AM POR, precum și de alte dispoziții legale aplicabile, intrate în vigoare după semnarea contractului de prestări servicii de audit.

**10.1.19.** Fiecare raport de audit elaborat de către prestator va fi însoţit de o declaraţie pe propria răspundere a acestuia din care să rezulte că are calitatea de auditor financiar recunoscut de CAFR.

**10.1.20.** În cazul în care, urmare unei verificări defectuoase a auditorului, sumele solicitate la plată nu vor fi rambursate, acesta va face toate demersurile pentru a-și corecta eroarea, iar în cazul în care finanțatorul nu decontează sumele datorate erorii auditorului, contravaloarea acestor sume nedecontate vor fi suportate de către auditor.

**10.1.21**.-Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu prevederile legale din domeniu.

**10.1.22.**-Prestatorul se obligă să asigure resursele umane, materialele, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

**10.1.23.**-Prestatorul este pe deplin responsabil pentru prestarea serviciilor în termenul de prestare convenit cu achizitorul. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**10.1.24.-**Prestatorul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea şi, subordonaţii acestuia, vor respecta şi se vor supune de asemenea aceloraşi legi şi reglementări. Prestatorul va despăgubi Achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către Prestator, personalul său, salariat sau contractat de acesta, inclusiv conducerea şi subordonaţii acestuia, cu referire la prezentul contract.

**10.2.- *Codul de conduită***

**10.2.1**.-Prestatorul va acţiona întotdeauna loial şi imparţial şi ca un consilier de încredere pentru Achizitor conform regulilor şi/sau codului de conduită al profesiei sale precum şi cu respectarea confidenţialităţii privind clauzele prezentului contract. Pe perioada executării contractului, Prestatorul se obligă să nu aducă atingere obiceiurilor politice, culturale şi religioase dominante în România, respectând totodată şi drepturile omului.

**10.2.2**.-Plăţile către Prestator aferente contractului vor constitui singurul venit ori beneficiu ce poate deriva din prezentul contract, şi Prestatorul respectiv, personalul său salariat ori contractat, inclusiv conducerea sa, nu vor accepta nici un comision, discount, alocaţie, plată indirectă sau orice altă formă de retribuţie în legătură cu sau pentru executarea obligaţiilor din prezentul contract.

**10.2.3**.-Prestatorul şi personalul său salariat ori contractat de acesta vor respecta confidenţialitatea, pe perioada executării prezentului contract, inclusiv pe perioada oricărei prelungiri a acestuia, precum şi timp 5 ani după încetarea acestuia. În acest sens, cu excepţia cazului în care se obţine acordul scris prealabil al Achizitorului, Prestatorul respectiv personalul său, salariat ori contractat de acesta, incluzând şi conducerea, nu vor comunica timp de 5 ani oricărei alte persoane sau entităţi, care nu este abilitată, nici o informaţie referitoare la prezentul contract sau despre care au luat cunoştinţă în perioada derulării acestuia şi nu vor face publică nici o informaţie referitoare la recomandările primite în cursul sau ca rezultat al derulării lui. Totodată, Prestatorul respectiv personalul său salariat ori contractat de acesta nu vor utiliza în dauna Achizitorului informaţiile ce le-au fost furnizate sau rezultatul studiilor, analizelor, cercetărilor desfăşurate în cursul sau în scopul executării prezentului contract.

**10.3*.-Conflictul de interese***

**10.3.1**.-În executarea serviciilor, Prestatorul este obligat, conform contractului, să ia toate măsurile necesare pentru evitarea oricărui conflict de interese în cazul experților implicați în activitatea echipei de monitorizare a proiectului, asigurându-se, între altele că experții propuși nu se află în niciuna din situațiile enumerate mai jos:

a) Fac parte din consiliul de administrație/organul de conducere sau de supervizare și/sau dețin părți sociale/acțiuni din capitalul subscris al unui birou/firme care a prezentat ofertă în cadrul procedurilor de achiziție ce fac obiectul contractului.

b) Au orice alt interes, de natură patrimonială sau nepatrimonială în legătură cu achizițiile ce fac obiectul contractului.

**10.3.2**.-Orice conflict de interese apărut în timpul executării prezentului contract trebuie notificat în scris Achizitorului, în termen de 10 zile de la apariţia acestuia.

**10.3.3**.-Prestatorul nu are dreptul de a angaja, în scopul îndeplinirii prezentului contract, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferentă acestuia, pe parcursul unei perioade de cel puţin 24 luni de la încheierea contractului, sub sancţiunea nulităţii prezentului contract pentru cauză imorală.

**10.3.4**.-În cazul în care Prestatorul încalcă dispoziţiile art.10.3.1 şi se demonstrează acest fapt, Achizitorul, fără afectarea dreptului acestuia de a obţine repararea prejudiciului, va putea decide denunţarea unilaterală a contractului.

***10.4- Drepturi de proprietate intelectuală***

**10.4.1**.-Orice documente sau materiale elaborate ori compilate de către Prestator sau de către personalul său salariat ori contractat în executarea prezentului contract, vor deveni proprietatea exclusivă a Achizitorului. După încetarea prezentului contract, Prestatorul nu va utiliza documentele și/sau materialele realizate în prezentul contract în scopuri care nu au legătură cu prezentul contract fără acordul scris prealabil al Achizitorului.

**10.4.2**.-Prestatorul nu va publica articole referitoare la obiectul prezentului contract, nu va face referire la aceste servicii în cursul executării altor servicii pentru terţi şi nu va divulga nicio informaţie furnizată de Achizitor, fără acordul scris prealabil al acestuia.

**10.4.3**.-Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**10.4.4.**.-Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu prevederile legale din domeniu.

**10.4.5.**-Prestatorul se obligă să asigure resursele umane, materialele, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

**10.4.6.**-Prestatorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă a persoanelor cu dizabilităţi.

**10.4.7.-**Prestatorul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea şi, subordonaţii acestuia, vor respecta şi se vor supune de asemenea aceloraşi legi şi reglementări. Prestatorul va despăgubi Achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către Prestator, personalul său, salariat sau contractat de acesta, inclusiv conducerea şi subordonaţii acestuia, cu referire la prezentul contract.

**10.4.8.**-Prestatorul este pe deplin responsabil pentru prestarea serviciilor în termenul de prestare convenit cu autoritatea contractuală. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***10.5.- Înlocuirea personalului***

**10.5.1**.-Prestatorul are obligația de a asigura pe parcursul derulării contractului personalul prevăzut în caietul de sarcini și nominalizat în propunerea tehnică.

**10.5.2**.- Prestatorul nu va efectua schimbări ale personalului nominalizat în propunerea tehnică fără înștiințarea prealabilă a Achizitorului. Înlocuirea unuia dintre membrii personalului angajat sau contractat de Prestator se va realiza numai cu acceptarea achizitorului.

**10.5.3**.-În cazul în care un membru al personalului angajat sau contractat trebuie înlocuit, înlocuitorul trebuie să îndeplinească cel puţin calificările stabilite în caietul de sarcini și declarate în propunerea tehnică.

**10.5.4**.-Pe parcursul derulării prezentului contract, dacă se consideră necesar şi pe baza unei cereri scrise motivate şi justificate, Achizitorul poate solicita înlocuirea unora dintre membrii personalului angajat sau contractat de Prestator dacă activitatea desfăşurată este ineficientă sau nu îşi îndeplinesc sarcinile care le revin pentru realizarea obiectului prezentului contract.

**10.5.4**.-Cheltuielile suplimentare generate de înlocuirea personalului revin în sarcina Prestatorului. În cazul în care personalul angajat sau contractat nu este înlocuit imediat şi funcţiile acestuia urmează să fie preluate după o anumită perioadă de timp de către noul personal, Achizitorul poate solicita Prestatorului să desemneze un personal care să realizeze temporar activitatea pentru realizarea obiectului contactului, în aceleaşi condiţii prevăzute la pct. 10.5.3., până la sosirea noului personal, sau să ia alte măsuri pentru a compensa absenţa temporară a acestuia/acestora.

**10.5.5.-**Indiferent de durata perioadei de desfăşurare a activităţilor personalului salariat sau contractat, Prestatorul se va asigura şi va urmări cu stricteţe ca oricare dintre aceştia să cunoască foarte bine şi să înţeleagă cerinţele, scopul şi obiectivele prezentului contract, cerinţele regulilor şi regulamentelor Uniunii Europene şi a legislaţiei româneşti relevante, specificul activităţilor pe care urmează să le desfăşoare în cadrul prezentului contract şi a componentei/lor acestuia în care sunt direct implicaţi precum şi a responsabilităţilor atribuite.

**10.5.6**.-Prestatorul trebuie să se asigure şi să garanteze că personalul salariat sau contractat pe care îl propune pentru derularea prezentului contract este disponibil pe întreaga perioadă de prestare a acestuia şi pentru realizarea activităţilor prevăzute, indiferent de numărul de zile lucrătoare prevăzute pe persoană şi/sau perioada în care acesta îşi desfăşoară activităţile atribuite.

**11. Modalităţi de plată**

**11.1.-** Achizitorulva plăti serviciile de audit în tranșe egale aferente predării fiecăruia dintre rapoartele de audit.

Plățile se vor face pe baza următoarelor documente obligatorii, în original:

-factură emisă de prestatorul serviciilor de audit.

-raport întocmit de prestatorul serviciilor de audit.

-aprobarea rapoartelor de audit financiar de către Achizitor prin intermediul procesului verbal de recepție a serviciilor, fără obiecțiuni, întocmit de comisia de recepție constituită.

**11.2. –** Achizitorul are obligația de a efectua plata către prestator în termen de 30 de zile de la primirea facturii. Facturile vor fie emise după verificarea prealabilă și recepționarea serviciilor, fără obiecțiuni, de către achizitor.

**11.3.-** Prin excepție de la termenul prevăzut la 11.2, achizitorul se obligă să plătească prețul serviciilor către prestator în termen de maximum 5 zile lucrătoare de la încasarea sumelor aferente cererilor de plată, în conformitate cu prevederile Ordonanţei de Urgenţă nr. 40/2015 privind gestionarea financiară a fondurilor europene pentru perioada de programare 2014-2020 și Hotărârii nr. 93/2016 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020.

**11.4.-**Pentru serviciile prestate, plata datorată de achizitor prestatorului este prețul declarat în propunerea financiară, anexă la contract.

* Plăţile se vor face în RON, în contul de trezorerie notificat de Prestator Achizitorului.
* Plăţile intermediare / finale vor evidenţia serviciile realizate efectiv şi recepţionate.
* Facturile vor fi inscripţionate cu următoarele informaţii:
* **Proiect „ Creșterea Eficienței Energetice a Sediului Muzeului Județean Ialomița” Cod SMIS: 140247.**

**12. Sancţiuni pentru neîndeplinirea culpabilă a obligaţiilor**

**12.1.**-Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi în procent de **0,07% pe zi** aplicat asupra valorii fără TVA a obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**12.2.**-Neefectuarea plăţilor facturilor la termenul precizat poate obliga achizitorul la plata unor penalităţi în procent de **0,07% pe zi** aplicat asupra valorii fără TVA a obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

12.3.-Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12.4.-Achizitorul îşi rezervă dreptul de a renunţa oricând la contract, printr-o notificare scrisă, adresată Prestatorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.5.- Contractul se consideră desfiinţat de drept, fără a mai fi necesară punerea în întârziere şi fără nicio formalitate prealabilă, prezenta clauză fiind un pact comisoriu de grad IV, în cazul în care prestatorul nu neremedieză, în termenele stricte impuse de achizitor, a neconformităților semnalate a de acesta din urmă. În această situație, Achizitorul are dreptul de a pretinde şi obţine de la Prestator cu titlul de daune interese, contravaloarea prezentului contract fără T.VA.

12.6.-În cazul în care Prestatorul nu-şi onorează, în mod culpabil, obligaţiile asumate prin contract şi ofertă atunci Achizitorului i se conferă dreptul, dar nu şi obligaţia, de a rezilia de plin drept prezentul contract, prin notificare de reziliere transmisă de îndată Prestatorului, precum şi de a pretinde şi obţine de la Prestator cu titlul de daune interese, contravaloarea prezentului contract, fără TVA. Plata se va efectua în termen de maximum 20 zile de la transmiterea facturii de către Achizitor către Prestator, orice întârziere faţă de acest termen va da dreptul Achizitorului de a percepe penalităţi de 0,07% pe zide întârziere până la îndeplinirea efectivă a obligaţiilor. Anterior întreprinderii oricărei măsuri în acest sens, Achizitorul are obligaţia de a notifica acest lucru Prestatorului, acordând un termen de 10 de zile Prestatorului pentru a-şi îndeplini obligaţia de plată.

***Clauze specifice***

**13. Garanţia de bună execuţie a contractului**

13.1.- Prestatorul are obligaţia de a constitui garanţia de bună execuţie a contractului în termen de 5 zile lucrătoare de la data semnării contractului, sub sancțiunea aplicărării prevederilor clauzei contractuale 12.1.  Acest termen poate fi prelungit la solicitarea justificata a contractantului, fara a depasi 15 zile de la data semnarii contractului de achizitie publica.

**13.2.**-Prestatorul se obligă să constituie garanţia de bună execuţie a contractului, în cuantum de 10% din valoarea contractului, fără TVA.

**13.3**.- Garanția de bună execuție se constituie, în conformitate cu prevederile art. 40 din H.G. nr.395/2016 și devine anexă la contract.

13.4.-Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Prestatorului, precizând totodată obligaţiile care nu au fost respectate.

13.5.-Achizitorul va restitui garanţia de bună execuţie în termen de 14 zile de la îndeplinirea obligaţiilor asumate prin prezentul contract, dacă nu a ridicat până la acea dată pretenţii asupra ei.

**13.6.-**Garanţia de bună execuţie trebuie să fie irevocabilă.

**14.** **Recepţie şi verificări**

**14.1.**-Achizitorul, prin reprezentanţii săi împuterniciţi, verifică modul de prestare a serviciilor pentru a stabili conformitatea lor cu prevederile cerințelor din contractul de finanțare nr. 7712/28.04.2022,caietul de sarcini, propunerea tehnică și financiară.

**14.2.**-Serviciile prestate se vor recepționa în baza unui proces-verbal de recepție, fără obiecțiuni, semnat de către comisia de recepție a Achizitorului, în termen de maxim 5 zile lucrătoare de la data primirii raportului de audit.

**14.3 –** Prestatorul are obligația de remedia/completa/rectifica/modifica/etc, la solicitarea achizitorului, orice parte a serviciilor considerate a fi prestate necorespunzător/neconform, în termen de maximum 5 zile lucrătoare de la primirea solicitării. Achizitorul, în maximum 3 zile lucrătoare de la primirea remedierilor, are obligația de a le analiza, situație în care:

a) fie comunică prestatorului procesul verbal de recepție fără obiecțiuni

sau, după caz,

b) fie resolicită prestatorului, pentru ultima oară, remedierea/completarea/rectificarea/modificarea/etc într-un termen de maximum 3 zile lucrătoare a neconformităților constatate.

**14.4** În situația în care, urmare aplicării clauzei contractuale 14.3 lit.b), procesul verbal de recepție fără obiecțiuni nu se încheie din culpa exclusivă a prestatorului, devin aplicabile prevederile clauzei contractuale 12.5 lit.b).

**15.** **Începere, întârzieri prestări servicii**

15.1.-Prestatorul are obligaţia de a începe prestarea serviciilor după primirea ordinului de începere a contractului şi constituirea garanţiei de bună execuţie.

15.2.-Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data primirii ordinului de începere a contractului.

15.3.-Dacă pe parcursul îndeplinirii contractului Prestatorul nu respectă graficul de prestare, prezentat în propunerea tehnică, acesta are obligaţia de a notifica acest lucru, în timp util, Achizitorului.

Modificarea perioadelor de prestare asumate în graficul de prestare se face cu acordul părţilor, prin act adiţional, în cazuri temeinic justificate.

15.4.-În afara cazului în care Achizitorul este de acord cu o prelungire a termenului de prestare, orice întârziere în îndeplinirea contractului dă dreptul Achizitorului de a solicita penalităţi Prestatorului în condiţiile clauzei 12.

**16.** **Ajustarea preţului contractului**

**16.1.**-Ajustarea preţului contractului nu este permisă, prețul fiind ferm pe toată durata contractului, conform propunerii financiare.

**17.** **Amendamente**

**17.1.**-Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe care nu au putut fi prevăzute la semnarea contractului. În cazul în care solicitarea vine din partea Prestatorului, ca urmare a culpei sale în executarea contractului, acesta are obligaţia de a notifica achizitorul cu minim 5 zile lucrătoare înainte de data la care se solicită a deveni aplicabilă modificarea, în caz contrar fiind aplicabile prestatorului prevederile art.12.1 din contract.

**17.2.**-Contractul se poate modifica în condițiile art. 221 din Legea nr. 98/2016 privind achizițiile publice, cu modificările și completările ulterioare.

**17.3** Prezentul contract poate fi suspendat în cazul declarării stării de alertă/urgență/mobilizare/ asediu/război, la solicitarea motivată a uneia dintre părți.

**18. Subcontractanţi – dacă este cazul**

**18.1.**-Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

**18.2.**-(1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie în anexe la contract.

**18.3.**-(1) Prestatorul este pe deplin răspunzător faţă de Achizitor de modul în care îndeplineşte contractul.

(2) Subcontractantul este pe deplin răspunzător faţă de Prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**18.4**.-Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată anterior Achizitorului.

19. **Cesiunea**

19.1.-Nu este permisă cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**20. Forţa majoră** **/ Cazul fortuit**

**20.1.**-Forţa majoră se constată de către o autoritate competentă.

**20.2.****-**Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3.**-Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**20.4.**-Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5.**-Dacă forţa majoră acţionează sau se estimează că va acţiona o perioadă mai mare de 30 de zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**20.6** – Clauze 20.2 – 20.5 se aplică în mod corespunzător și cazului fortuit.

**21.** **Soluţionarea litigiilor**

**21.1.-**Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**21.2.-**Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la sediul Achizitorului.

**22**. **Încetarea contractului din iniţiativa Achizitorului**

**22.1.**-Suplimentar faţă de cauzele de încetare, Achizitorul poate rezilia contractul cu efecte depline (*de jure*) după acordarea unui preaviz de şapte zile Prestatorului, prin notificare de reziliere, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare :

1. Prestatorul nu execută serviciile în conformitate cu prezentul contract;
2. Prestatorul nu se conformează într-o perioadă de cel mult 7 zile de la data preavizului emis de către Achizitor, care îi solicită remedierea executării corespunzătoare sau neexecutării obligaţiilor din contract care afectează în mod grav executarea corespunzătoare şi la timp a serviciilor;
3. Prestatorul subcontractează fără a avea acordul scris al Achizitorului;
4. Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
5. Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă, după caz;
6. Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica, după caz;
7. împotriva Prestatorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;
8. are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la contract;
9. apariţia oricărei alte incapacităţi legale care să împiedice executarea contractului;
10. în situația încetării/rezilierii contractului de finanțare;
11. Prestatorul eşuează în a furniza garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.

**22.2.**-De îndată ce va fi posibil după momentul rezilierii, Achizitorul va certifica valoarea serviciilor şi toate sumele cuvenite Prestatorului până la data rezilierii.

**22.3.**-Dacă Achizitorul reziliază contractul, va fi îndreptăţit să recupereze, în termen de 90 de zile calendaristice de la data constatării, de la Prestator, fără a renunţa la celelalte acţiuni la care este îndreptăţit în baza contractului, orice pierdere sau prejudiciu suferit până la valoarea maximă a contractului.

**22.4.-**Prestatorul nu va avea dreptul să pretindă, suplimentar faţă de sumele ce i se cuvin pentru munca deja prestată, despăgubiri pentru orice pierdere sau prejudiciu suferit.

**22.5.** Contractul serviciior de audit se reziliază unilateral de către Achizitor în cazul în care, pe durata prestării serviciilor, auditorului financiar independent i s-a retras această calitate de către CAFR.

**23.-Încetarea contractului din iniţiativa Prestatorului**

**23.1.**-În urma unui preaviz de 45 zile acordat Achizitorului, Prestatorul poate rezilia contractul dacă Achizitorul:

1. nu îşi îndeplineşte obligaţia de plată către Prestator a sumelor datorate acestuia în baza oricărei certificări din partea Achizitorului, după expirarea termenului limită prevăzut în art. 9.2;
2. suspendă derularea serviciilor sau a oricărei părţi a acestora pentru mai mult de 90 de zile pentru motive nespecificate în contract sau independente de culpa Prestatorului;

**23.2.**-Rezilierea nu va afecta niciun alt drept al Achizitorului sau al Prestatorului dobândit anterior acesteia în temeiul contractului.

**23.3.-**Încetarea contractului se poate realiza şi prin acordul de voinţă al părţilor.

24.-**Limba care guvernează contractul**

24.1.-Limba care guvernează contractul este limba română.

**25.** **Comunicări**

**25.1.****-**Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**25.2**-Orice document scris trebuie înregistrat atât în momentul transmiterii, cât şi în momentul primirii.

**25.3.**-Comunicările între părţi se pot face şi prin fax sau e-mail, cu condiţia confirmării ~~în scris a~~ primirii comunicării.

**26.**-**Legea aplicabilă contractului**

**26.1.**-Contractul va fi interpretat conform legilor din România.

Părţile au înţeles să încheie astăzi,\_\_\_\_\_\_\_\_\_\_\_.2022, prezentul contract în 2 (două) exemplare originale, câte unul pentru fiecare parte semnatară.

**ACHIZITOR: PRESTATOR:**